Ritratt: PX Here .td_uid_2_61d76be76738b_rand.td-a-rec-img{text-align:left}.td_uid_2_61d76be76738b_rand.td-a-rec-img img{margin:0 auto 0 0} Is-sit Maltese Islands Weather qed tbassar li x-xitwa se tikxef snienha minn għada l-Ġimgħa 7 ta' Jannar b'temperaturi kesħin (massimi ta' 12°C sa 14°C u minimi ta' 7°C sa 9°C), riħ qawwi persistenti mill-Majjistral għal Punent Majjistru u numru ta' ħalbiet tax-xita u/jew silġ possibilment qawwija u bir-ragħad kultant. Dan se jdum għal minn tal-anqas ġimgħa, u jista jiġi estiż! Aġġornamenti separati jsegwu mal-ħin. Temperatura: L-arja kiesħa li se tippenetra l-Mediterran kaġun ta' din il-pressjoni baxxa se twaqqa' t-temperaturi b'mod sostanzzjali. It-temperaturi se jkun mal-medja jew ftit anqas għal biċċa l-kbira ta' din il-ġimgħa. Matul is-sebat ijiem li ġejjin, l-ogħla se tkun mal-medja ta' 12°C sa 14°C, filwaqt li l-anqas se tkun fir-reġjun ta' 7°C sa 9°C. It-temperaturi se jinħassu ferm anqas ukoll bir-riħ qawwi. Riħ: Ir-riħ mill-Majjistral għal Punent Majjistru se jkun qawwi għal qawwi ħafna kultant, u mistenni jilħaq minn ta' l-anqas Forza 6 f'xi ħin fil-jiem li ġejjin kollha. Mistenni li jkun l-aktar qawwi lejn il-bidu tal-ġimgħa li ġejja. Ir-riħ jitqawwa sew qabel u matul ħalbiet tax-xita. Il-baħar se jkun qawwi għal qawwi ħafna kultant b'mewġ għoli 4 metri mill-Majjistral fl-aktar buffuri intensi. Xita: Numru ta' ħalbiet tax-xita se jmissuna minn ħin għal ieħor, b'kull jum mistenni li jara xi xita f'xi ħin. Xi ħalbiet jistgħu jkunu qawwijin, bir-ragħad u bis-silġ kultant. Qed nistennew ammont sostanzzjali ta' xita. Ritratt: Maltese Islands Weather Dan it-tagħrif deher fuq is-sit Maltese Islands Weather . Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_61d76be767845_rand.td-a-rec-img{text-align:left}.td_uid_3_61d76be767845_rand.td-a-rec-img img{margin:0 auto 0 0}